
„Minhauzens 2012”
Nolikums „Uz aci”
Vieta:

Burtnieku novada, Rencēnu pagasta, Vētraskalnā
Laiks:

2012.gada 4.augusts, saskaņā ar sacensību programmu.

Dalībnieki:
Viens pārstāvis no katras komandas
Inventārs:
Sacensību laukums, kur norādīta sacensību dalībnieka vieta, kurā sacensību dalībnieks nosaka attālumu līdz anketā norādītajam objektam. Katram sacensību dalībniekam tiek iedota anketa, kurā salasāmi jāieraksta veiktie mērījumi. (sacensību laukums tiks norādīts sacensību rītā, pie disciplīnas pulcēšanās vietas)
Noteikumi:
Dalībnieki pēc tiesneša uzaicinājuma ieiet sacensību laukumā. Tiesnesis izdala sacensību dalībniekiem anketas. Pēc tiesneša komandas sacensību dalībniekiem ir 1 minūte (60 sekundes), noteikt anketā  norādīto attālumu līdz objektam. Pēc tiesneša komandas dalībnieki pārvietojas uz nākošo attālumu noteikšanas vietu. Attālumu nosaka pilnos metros. Mērījumus salasāmi ieraksta anketā un pēc tiesneša komandas iemet speciāli norādītā urnā. Dalībniekiem aizliegts izmantot jebkādas papildierīces, priekšmetus, sazināšanās ierīces. Aizliegta jebkāda sazināšanās ar līdzjutējiem vai skatītājiem. Palīgierīču izmantošanas un sazināšanās gadījumā ar skatītājiem dalībnieks tiks diskvalificēts.
Sacensībai ir viena ieeja, kuru atslēdz noteiktā laikā. Pa atslēgto ieeju atrakcijā iekļūst nosauktie dalībnieki. Pēc iekļūšanas sacensības zonā, katrs dalībnieks izlozē vietas numuru. Dalībniekam jānostājas vietā, kāds ir viņa numurs. Dalībnieks saņemot anketu uz anketas ieraksta savu komandas nr.
Gadījumā, ja nav uzrakstīts komandas numurs, dalībnieka rezultāts netiek ieskaitīts.

Vērtēšana:
Tiek vērtētas nobīdes no mērķa, visas nobīdes sasummējas un dalībnieks, kam ir vismazākā nobīdē ir šīs sacensības uzvarētājs. Vienāda rezultāta gadījumā, 1.-3. vietu noskaidrošanai, tiek rīkota atkārtota sacensība.
Apbalvošana: Apbalvoti tiek pirmo 3 (trīs) vietu ieguvēji.

